姚子羚忙登台 陳煒唔知《反黑2》停工傳聞
2024年04月07日 09:31
東網電視
更多新聞短片
藝人姚子羚、陳煒和楊明等人今晚(6日)現身捧場詹瑞文單拖喜劇《即興之王》頭場,而張衛健和方力申等人則致送花牌祝賀。陳煒稱與老公一同到場,笑言任何活動都會與老公一齊出席。講到工作,陳煒透露五月份會有新劇開工,而四月將會到內地10日拍攝旅遊飲食節目,她指為了保持身材,每樣食物只會淺嘗:「通常拍飲食節目,我會喺個鏡頭前面開懷大食,但喺鏡頭後面,啲工作人員放飯我就唔會食。」
提到陳煒有份參與的劇集《反黑2》突傳資金問題全面停工,陳煒表示不清楚箇中原因,但早前見到陳欣健都有問對方甚麼時候能夠開工:「我好似都聽到話兩、三個禮拜後,唔太清楚,我暫時淨喺知道我四月拍旅遊節目,五月就要開拍新劇。」言接下來工作忙碌,未知能有時間拍《反黑2》。
同場未曾參與過舞台劇的姚子羚稱對舞台劇非常感興趣:「因為之前都有上過詹sir(詹瑞文)節目傾偈,都有話諗住搵我參加嚟緊嘅舞台劇演出。」不過她續指舞台劇需要佔用大量時間綵排,所以都需要看自己是否能夠騰出空檔期。問到會否想像黃智雯一樣在舞台劇上角逐獎項?姚子羚說:「我冇諗到咁長遠,因為上次同詹sir傾偈,發現我有好多嘢想跟佢學,始終舞台劇喺我未嘗試過嘅範疇。」
談到工作,她透露接下來以登台為主,亦正在與一眾好姊妹默默籌備「胡說八道」演唱會:「因為要有六個人都可以嘅期真喺非常困難。」稱演唱會舉行地方會以亞洲為主,指上次到美國演出路程太過遙遠,問到胡蓓蔚今次是否也會加入?姚子羚笑言:「會,如果可以嘅話,都希望一齊。」